Det er lite trolig, men mulig. Offisielle app­butikker som Google Play Store og Samsung Galaxy Store, har sikkerhets­prosesser som skal fange opp skadelige apper og virus. Likevel vil skadelige apper nå og da slippe gjennom, selv om det er sjelden. Og som sagt, enkelte apper kan gjøre skadelige ting uten å være virus. Disse appene kan lastes ned fra app­butikker. Uoffisielle appbutikker er imidlertid noe helt annet. De kan være praktisk talt hva som helst. Det samme gjelder for apper som lastes ned fra nett­steder. Stol bare på offisielle app­butikker for å beskytte telefonen din bedre.